Държавен вестник, бр. 105, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  105
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 65 от 2006 г. за изискванията към обектите 
за търговия на едро с ветеринарномедицински 
продукти (ДВ, бр. 47 от 2006 г.)
§ 1. В наименованието на наредбата след 
думите „ветеринарномедицински продукти“ се 
добавя „и/или активни субстанции“.
§ 2. В чл. 1 след абревиатурата „(ВМП)“ се 
добавя „и/или активни субстанции“.
§ 3. В чл. 2 се правят следните изменения 
и допълнения:
1. Алинея 1 се изменя така:
„(1) Търговия на едро с ВМП и/или активни 
субстанции, използвани като изходни суровини 
за производство на ВМП, извършват физиче-
ски или юридически лица, регистрирани по 
Търговския закон, които са получили лиценз 
за търговия на едро с ВМП по реда на чл. 365, 
ал. 8 от Закона за ветеринарномедицинската 
дейност (ЗВД).“
2. Алинея 2 се изменя така:
„(2) За издаване на лиценз за търговия на 
едро с ВМП и/или активни субстанции лицата 
по ал. 1 подават до изпълнителния директор 
на Българската агенция по безопасност на 
храните (БАБХ) заявление по образец съгласно 
чл. 364, ал. 1 ЗВД.“
3. В ал. 3 се правят следните изменения и 
допълнения:
а) в основния текст думите „Генералният 
директор на НВМС“ се заменят с „Изпълнител-
ният директор на БАБХ“, а след абревиатурата 
„ВМП“ се добавят думите „и/или активни 
субстанции“;
б) точка 3 се изменя така:
„3. условията за съхранение и транспор-
тиране на ВМП и/или активни субстанции;“
в) в т. 4 след думата „документацията“ се 
добавя „по чл. 17“, а думите „свързана с дви-
жението на всяка партида ВМП“ се заличават.
§ 4. В чл. 3, ал. 2 се правят следните изме-
нения и допълнения:
1. В т. 2 след абревиатурата „ВМП“ се добавя 
„и/или активни субстанции“.
2. Точка 4 се изменя така:
„4. съхранение на активни субстанции;“.
3. Създава се т. 5:
„5. санитарен възел с мивка с топла и 
студена вода.“
§ 5. В чл. 4 думите „ал. 1 и 2“ се заменят 
с „ал. 2“.
§ 6. Член 5 се изменя така:
„Чл. 5. В помещенията за съхранение на 
ВМП и/или активни субстанции не се допуска 
пряка слънчева светлина.“
§ 7. В чл. 6 след абревиатурата „ВМП“ се 
добавя „и/или активни субстанции“.
§ 8. Създава се чл. 6а:
„Чл. 6а. (1) Активните субстанции се съх-
раняват в отделно помещение при спазване 
на условията, посочени от производителя им.
(2) Термолабилните активни субстанции се 
съхраняват в хладилник или хладилна камера 
при температура според изискванията, посо-
чени от производителя.
(3) Всеки хладилник или хладилна камера 
се оборудва с термометър, като стойностите 
за температурата се отчитат двукратно всеки 
ден и се вписват в дневник.
(4) Активните субстанции се съхраняват 
на разстояние по видове и партиди, което не 
позволява смесването им.
(5) На отделно, обозначено за целта, място 
се съхраняват активните субстанции:
1. с отклонения в качеството;
2. с изтекъл срок на годност;
3. с повредени опаковки или със съмнения 
за произхода;
4. които са блокирани и подлежат на из-
тегляне от производителя им или от търговец;
5. които подлежат на бракуване по реда на 
чл. 318 ЗВД и унищожаване съгласно Закона 
за управление на отпадъците.“
§ 9. В чл. 7, ал. 1, в основния текст запетаята 
след думата „отровните“ се заменя със съюза 
„и“, а думите „и наркотичните“ се заличават.
§ 10. В чл. 8, ал. 1 думите „или във фарма-
копея“ се заличават.
§ 11. В чл. 11 се създава т. 6:
„6. със съмнения за произхода им.“
§ 12. В чл. 12, ал. 3 след думата „продукти“ 
се добавя „не може да се съхраняват на пода, 
а тези“.
§ 13. Създава се чл. 13а:
„Чл. 13а. (1) Обектите за търговия на едро 
с ВМП трябва да:
1. разполагат с необходимото оборудване 
и условия в помещенията за съхранение, при-
емане и експедиция на ВМП и/или активни 
субстанции;
2. са осигурени с транспортни средства и 
помещения за съхранение на ВМП и/или актив-
ни субстанции, поддържани в добро хигиенно 
състояние, съгласно утвърдена инструкция по 
чл. 14, т. 2, включваща честота на почистване, 
използваните почистващи разтвори, честотата 
на смяната им, както и начините за почистване;
3. са с необходимата складова площ за съх-
ранение на ВМП и/или активни субстанции по 
видове и партиди в зависимост от техния обем 
и количество и с достатъчно разстояние между 
различните ВМП и/или активни субстанции, 
както и партидите от един и същ продукт;
4. са защитени от навлизането на насекоми 
и гризачи в помещенията.
(2) В обектите за търговия на едро с ВМП 
не се допуска извършване на други дейности, 
освен посочените в лиценза за търговия на 
едро с ВМП, както и достъп на външни лица 
до помещенията за съхранение на ВМП и/или 
активни субстанции.“